Príloha č. 3 k výzve

**ZMLUVA O POSKYTOVANÍ PRÁVNYCH SLUŽIEB**

**vo veci podania medzinárodnej patentovej prihlášky**

uzatvorená podľa ustanovení § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov), zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon)

(ďalej ako „Zmluva“)

Číslo zmluvy klienta: **OZ/........./2023**

Číslo zmluvy advokáta:

**medzi zmluvnými stranami**

|  |  |
| --- | --- |
|  |  |
| **1. Klient:** | SFÉRA, a.s. |
| Sídlo: | Karadžičova 2, 811 08 Bratislava |
| Zastúpený: | RNDr. Eduard Haluška, CSc., predseda predstavenstva |
| IČO: | 35757736 |
| DIČ: | 2020212007 |
| IČ DPH: | SK2020212007 |
| Bankové spojenie: | VÚB, a.s., Bratislava |
| Číslo účtu: | SK29 0200 0000 0018 0104 4112 |
| Zapísaný:  Osoba oprávnená rokovať vo veciach zmluvných  Kontaktná e-mailová adresa | Obchodný register Okresného súdu Bratislava I, oddiel: Sa, vl. č.:1979/B  Ing. Rastislav Krbaťa, riaditeľ úseku inovácií  rastislav.krbata@sfera.sk  (ďalej ako „Klient“) |

|  |  |
| --- | --- |
| **2. Advokátska kancelária/**  **advokát:** |  |
| Sídlo: |  |
| Zastúpený: |  |
| IČO: |  |
| DIČ: |  |
| IČ DPH: |  |
| Bankové spojenie: |  |
| Číslo účtu: |  |
| Zapísaný: |  |
| Osoba oprávnená rokovať vo veciach zmluvných:  Kontaktná e-mailová adresa | meno priezvisko, funkcia  (ďalej ako „Advokát“) |

**Preambula**

1. Uzatvorenie tejto zmluvy na dodávku predmetu zákazky „Právne služby vo veci podania patentovej prihlášky“ sa vykonáva na základe východiskového podkladu, ktorý tvorí ponuka úspešného uchádzača, predložená obstarávateľovi podľa podmienok a opisu predmetu zákazky a požiadaviek na predmet zákazky, uvedených vo výzve pre zákazku „Právne služby vo veci podania patentovej prihlášky“, na ktorú sa nevzťahuje Zákon o verejnom obstarávaní, na ktorú bude uplatnená výnimka podľa § 1 ods. 15 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
2. Predmet zákazky bude financovaný z Európskych štrukturálnych fondov na základe Zmluvy o poskytnutí nenávratného finančného príspevku z Operačného programu Integrovaná infraštruktúra a vlastných zdrojov obstarávateľa. Názov projektu: Medzinárodné centrum excelentnosti pre výskum inteligentných a bezpečných informačno-komunikačných technológií a systémov – II. etapa. Kód projektu: 313021W404. Intenzita pomoci zákazky: 50,00 %. Spolufinancovanie obstarávateľa: 50,00 %.
3. Advokát sa zaväzuje strpieť výkon kontroly/auditu súvisiaceho s poskytovaním služieb podľa tejto zmluvy, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnené osoby na výkon kontroly/auditu sú najmä: a) Ministerstvo dopravy a výstavby Slovenskej republiky a ním poverené osoby (auditné útvary), b) Ministerstvo školstva, vedy, výskumu a športu SR a ním poverené osoby, c) Výskumná agentúra a ňou poverené osoby, d) Najvyšší kontrolný úrad SR a ním poverené osoby, Úrad vládneho auditu, Certifikačný orgán a ním poverené osoby, e) Orgán auditu, jeho spolupracujúce orgány a osoby poverené na výkon kontroly/auditu, f) Splnomocnení zástupcovia Európskej Komisie a Európskeho dvora audítorov, g) Orgán zabezpečujúci ochranu finančných záujmov EÚ, h) Osoby prizvané orgánmi uvedenými v písm. a) až g) v súlade s príslušnými právnymi predpismi SR a právnymi aktmi EÚ.

**Článok I**

**Predmet zmluvy**

1. Predmetom tejto zmluvy je záväzok advokáta v dohodnutom termíne a mieste poskytnúť klientovi právne služby vo veci podania medzinárodnej patentovej prihlášky podľa špecifikácie predmetu zmluvy uvedenej vo výzve na predkladanie ponúk a v Prílohe č. 1 tejto zmluvy (ďalej „predmet zmluvy“).
2. Pre vylúčenie pochybnosti Zmluvné strany sa dohodli, že predmet zmluvy nezahŕňa žiadne služby advokáta v procese konania vo veci podanej medzinárodnej patentovej prihlášky, ktorých potreba sa vyskytne po podaní medzinárodnej patentovej prihlášky príslušnému úradu.
3. Advokát zodpovedá za to, že predmet zmluvy bude dodaný v požadovanom množstve, v požadovanej kvalite a vo vyhotovení podľa ponuky predloženej uchádzačom v rámci zadávania predmetnej zákazky.
4. Klient sa zaväzuje od advokáta prevziať riadne a včas dodaný predmet zmluvy a zaplatiť dohodnutú odmenu.

**Článok II**

**Lehota a miesto plnenia, odovzdanie a prevzatie predmetu zmluvy**

1. Advokát poskytuje klientovi právne služby písomne (napr. spisovanie listín – patentovej prihlášky a jej príloh) alebo ústne (napr. poskytovanie právnych rád a konzultácií). Písomná forma je zachovaná aj keď je uskutočnená prostredníctvom elektronickej pošty alebo iným vhodným spôsobom. Ústna forma je zachovaná, aj keď je uskutočnená prostredníctvom telekomunikačných prostriedkov. Po dodaní služby v plnom rozsahu bez zbytočného odkladu vyhotoví Advokát preberací protokol a spolu s preukázateľným potvrdením podania medzinárodnej patentovej prihlášky predloží ho klientovi.
2. Advokát sa zaväzuje, že pristúpi k plneniu predmetu zmluvy bez zbytočného časového odkladu dňom nadobudnutia účinnosti Zmluvy.
3. Advokát je povinný najneskôr do 3 pracovných dní odo dňa nadobudnutia účinnosti zmluvy vyzvať klienta na poskytnutie dodatočných informácií a podkladov k spracovaniu medzinárodnej patentovej prihlášky. Klient je povinný podklady a informácie vyžiadané advokátom poskytnúť advokátovi najneskôr v lehote do 5 pracovných dní odo dňa prijatia príslušnej výzvy.
4. Termín dodania predmetu zmluvy podľa článku I tejto zmluvy je stanovený v lehote do 30 kalendárnych dní odo dňa nadobudnutia účinnosti zmluvy, najneskôr však do 24. 04. 2023.
5. Advokát splní svoju povinnosť poskytnúť plnenie riadnym vypracovaním a podaním advokáta v mene klienta medzinárodnej patentovej prihlášky na základe Zmluvy o patentovej spolupráci (PCT).
6. Klient sa zaväzuje prevziať riadne dodaný predmet plnenia aj v skoršom termíne ako v zmluvne stanovenom termíne podľa čl. II ods. 4 zmluvy.
7. V prípade ak si poskytovanie právnych služieb vyžaduje uskutočnenie právnych úkonov advokátom v mene klienta a na uskutočnenie týchto právnych úkonov je potrebné osobitné splnomocnenie, je klient povinný včas vystaviť písomné splnomocnenie podľa pokynov advokáta.
8. Miestom plnenia predmetu zmluvy je sídlo objednávateľa: SFÉRA, a.s., Karadžičova 2, 811 08 Bratislava.

**Článok III**

**Odmena za poskytovanie služieb**

1. Odmena advokáta za poskytovanie právnych služieb v rozsahu uvedenom v článku I ods. 1 tejto zmluvy je stanovená dohodou zmluvných strán ako paušálna odmena v zmysle vyhlášky Ministerstva spravodlivosti Slovenskej republiky č. 655/2004 Z. z. o odmenách a náhradách advokátov za poskytovanie právnych služieb a zároveň v  zmysle § 3 zákona NR SR č. 18/1996 Z. z. o cenách v znení doplňujúcich predpisov ako cena za celé konanie vo veci podania medzinárodnej patentovej prihlášky, platná do konca zmluvného obdobia uvedeného v čl. VII ods. 1 zmluvy.
2. Celková cena za predmet tejto zmluvy je:

Celková cena bez DPH: ........................EUR, slovom………..............................

Celková cena vrátane DPH: ........................EUR, slovom……..........…....................

Výška DPH: ........................EUR, slovom………...............................

DPH bude účtovaná v aktuálnej sadzbe podľa príslušných právnych predpisov platných v čase fakturácie.

1. Cena predstavuje dohodnutú hodnotu všetkých plnení a záväzkov advokáta podľa tejto zmluvy. Celková cena v zmysle § 16 ods. 1 vyhlášky Ministerstva spravodlivosti Slovenskej republiky č. 655/2004 Z. z. o odmenách a náhradách advokátov za poskytovanie právnych služieb zahŕňa hotové výdavky advokáta, ktorých vynaloženie sa predpokladá v súvislosti s poskytovaním právnych služieb v zmysle čl. I ods. 1 Zmluvy. Podľa dohody zmluvných strán hotovými výdavkami v zmysle tejto zmluvy sú: správne (úradné) poplatky za podanie medzinárodnej patentovej prihlášky, náklady na preklad dokumentov do angličtiny, ako aj všetky cestovné, telekomunikačné a poštovné výdavky advokáta spojené s poskytovaním služieb podľa článku 1 tejto Zmluvy a všetky náklady a výdavky spojené s prípravou, spracovaním a podaním medzinárodnej prihlášky (WIPO).
2. Advokát vyhlasuje, že celková cena za predmet zmluvy v zmysle čl. III ods. 2 Zmluvy je postačujúcou na plnenie úkonov spojených so samotným podaním medzinárodnej prihlášky a úhrady hotových výdavkov v zmysle čl. I ods. 1 tejto Zmluvy.

**Článok IV**

**Platobné podmienky**

1. Cena predmetu zmluvy bude uhradená formou bezhotovostného platobného styku bankovým prevodom v eurách na bankový účet advokáta, špecifikovaný v záhlaví tejto zmluvy nasledovne:
2. Prvú splátku klient uhradí advokátovi zálohovou platbou vo výške 50 % z ceny podľa čl. III ods. 2 najneskôr do 3 pracovných dní odo dňa nadobudnutia účinnosti zmluvy na základe zálohovej faktúry, ktorú advokát vystaví klientovi bezodkladne po podpísaní tejto zmluvy pred dodaním právnych služieb. Platba sa považuje za uhradenú dňom jej pripísania na účet advokáta. Po úhrade zálohovej faktúry advokát zabezpečí poskytnutie služby v rozsahu podľa čl. I ods. 1 Zmluvy a vystaví faktúru k prijatej zálohovej platbe (daňový doklad) v súlade so zákonom č. 222/2004 Z. z. o dani z pridanej hodnoty v platnom znení,
3. Druhú splátku klient uhradí advokátovi na základe faktúry, ktorej prílohu tvorí preberací protokol v zmysle čl. II ods. 1 Zmluvy podpísaný oprávneným zástupcom advokáta a oprávneným zástupcom klienta, ktorí svojím podpisom potvrdia odovzdanie a prevzatie predmetu zákazky v súlade so zmluvou. oprávneným zástupcom advokáta a oprávneným zástupcom klienta, ktorí svojím podpisom potvrdia odovzdanie a prevzatie predmetu zákazky v súlade so zmluvou. Faktúru vystaví advokát klientovi bezodkladne po dodaní predmetu Zmluvy v rozsahu podľa čl. I zmluvy v termínoch a spôsobom podľa čl. II Zmluvy. Lehota splatnosti faktúry advokáta je 14 (slovom štrnásť) dní odo dňa jej preukázateľného doručenia klientovi. Platba sa považuje za uhradenú dňom jej pripísania na účet advokáta.
4. Faktúra musí obsahovať okrem povinných náležitostí aj ITMS kód a názov projektu - 313021W404 - Medzinárodné centrum excelentnosti pre výskum inteligentných a bezpečných informačno-komunikačných technológií a systémov – II. etapa, aby boli jednoznačne priradené výdavky k projektu a zamedzilo sa dvojitému financovaniu.
5. V prípade, že faktúra nebude obsahovať predpísané zmluvne dohodnuté a zákonom stanovené náležitosti, bude vystavená v neúplnom a v neprehľadnom stave, klient má právo ju vrátiť advokátovi v lehote splatnosti na doplnenie a prepracovanie, čím sa preruší lehota splatnosti faktúry. Nová lehota splatnosti faktúry začne plynúť doručením opravenej resp. novej faktúry klientovi.
6. Zmluvné strany sa dohodli na elektronickom zasielaní faktúr v zmysle s § 71 ods.1 písm. b zákona č. 222/2004 Z. z. o dani z pridanej hodnoty v znení neskorších predpisov.
7. Advokát sa zaväzuje zasielať faktúry elektronicky z e-mailovej adresy: ............................... Faktúry budú odosielané na e-mailovú adresu Klienta: faktury@sfera.sk.

**Článok V**

**Subdodávatelia**

1. Pri plnení predmetu zmluvy subdodávateľom má advokát zodpovednosť akoby predmet zmluvy plnil sám. Za subdodávateľa sa považuje hospodársky subjekt, ktorý uzavrie alebo uzavrel s advokátom (dodávateľom) písomnú odplatnú zmluvu na plnenie určitej časti zákazky (tejto zmluvy).
2. Identifikácia subdodávateľov, predmet a rozsah ich subdodávok je uvedená v Prílohe č. 2 Zmluvy – Zoznam subdodávateľov. Identifikácia subdodávateľov podľa predchádzajúcej vety je uvedená v rozsahu názov/obchodné meno, sídlo, IČO, predmet subdodávky, podiel predmetu zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
3. Klient neakceptuje subdodávateľa, ktorý má povinnosť zapisovať sa do registra partnerov verejného sektora a nie je zapísaný v tomto registri. Zapísanie subdodávateľov v registri partnerov verejného sektora overuje klient v informačnom systéme Register partnerov verejného sektora.
4. Advokát je povinný vo svojich zmluvách so subdodávateľmi dohodnúť právo kontroly, a povinnosť strpieť kontrolu osobami na výkon tejto kontroly/auditu uvedenými v Preambule tejto Zmluvy, a to všetkých obchodných dokumentov u týchto subdodávateľov, ktoré súvisia s realizáciou Projektu v rovnakom rozsahu tak, ako je dohodnuté s ním v tejto Zmluve.

**Článok VI**

**Zmluvné pokuty**

1. V prípade, že advokát nedodá predmet zmluvy v dohodnutom termíne, klient má právo uplatniť zmluvnú pokutu vo výške 1 % z ceny predmetu zmluvy za každý deň omeškania.
2. V prípade omeškania klienta s úhradou faktúry advokát je oprávnený uplatniť zmluvnú pokutu vo výške 0,1 % z omeškanej platby za každý deň omeškania.
3. Zmluvná strana je povinná uhradiť zmluvnú pokutu na základe výzvy oprávnenej strany, a to jej doručením druhej zmluvnej strane.
4. Uplatnením úrokov z omeškania resp. zmluvných pokút podľa tejto zmluvy nie je dotknutý nárok zmluvných strán na náhradu škody, ktorá im vznikla a bola spôsobená porušením, resp. zanedbaním povinností druhou zmluvnou stranou podľa tejto zmluvy.

**Článok VII**

**Trvanie a zánik zmluvy**

1. Zmluva nadobúda platnosť a účinnosť dňom jej podpísania oboma zmluvnými stranami, je uzatvorená na dobu určitú, s dobou plnenia do riadneho splnenia záväzkov obidvoch Zmluvných strán, t. j. podaním medzinárodnej patentovej prihlášky advokátom v zmysle čl. II ods. 5 v lehote podľa čl. II ods. 4 a splnením platobnej povinnosti klienta v zmysle čl. IV ods. 1 zmluvy, najneskôr však do 30.06.2023.
2. Advokát je oprávnený odstúpiť od tejto zmluvy len zo závažných dôvodov, najmä ak sa narušila nevyhnutná dôvera medzi ním a klientom, alebo pokyn klienta je v rozpore s predpismi Slovenskej advokátskej komory. Advokát tak postupuje vždy, ak zistí dôvody uvedené v ustanovení § 21 zákona o advokácii.
3. Klient je oprávnený odstúpiť od tejto zmluvy v prípade opakovaného podstatného porušenia zmluvných povinností advokátom.
4. Klient je oprávnený odstúpiť od tejto zmluvy aj v prípade, ak advokátovi zanikne oprávnenie poskytovať právne služby.

**Článok VIII**

**Záverečné ustanovenia**

1. Zmluvné strany si budú zasielať všetky oznámenia týkajúce sa tejto zmluvy elektronickými prostriedkami, najmä prostredníctvom kontaktných e-mailových adries uvedených v záhlaví tejto zmluvy, prípadne s využitím iného obdobného riešenia elektronickej komunikácie.
2. Zmluvné strany súhlasia s možnosťou zverejnenia referencie na vlastnom webovom sídle alebo propagačných materiáloch druhej strany prostredníctvom odkazu na názov spoločnosti.
3. Práva a povinnosti touto zmluvou výslovne neupravené, ale z nej vyplývajúce sa riadia všeobecne záväznými právnymi predpismi platnými a účinnými na území Slovenskej republiky, najmä príslušnými ustanoveniami zákona č. 513/1991 Zb. Obchodný zákonník v znení neskorších predpisov, zákona č. 586/2003 Z. z. o advokácii, v znení neskorších predpisov a zákonom č. 455/1991 Zb. o živnostenskom podnikaní (živnostenský zákon) v znení neskorších predpisov a ostatnými súvisiacimi, všeobecne záväznými právnymi predpismi Slovenskej republiky. Právne pomery neupravené touto zmluvou sa riadia a budú vykladané v súlade s právnym poriadkom Slovenskej republiky.
4. Neoddeliteľnou súčasťou tejto zmluvy sú nasledujúce prílohy:

* Príloha č. 1: Špecifikácia predmetu zmluvy a výkaz položiek;
* Príloha č. 2: Zoznam subdodávateľov.

1. Ak niektoré ustanovenia tejto zmluvy nie sú celkom alebo sčasti účinné alebo neskôr stratia účinnosť, nie je tým dotknutá účinnosť ostatných ustanovení. Namiesto neúčinných ustanovení a na vyplnenie medzier sa použije úprava, ktorá sa, pokiaľ je to právne možné, čo najviac približuje zmyslu a účelu tejto zmluvy.
2. Pre doručovanie písomností platí, že pri osobnom doručovaní sa zásielka považuje za doručenú okamihom jej odovzdania zmluvnej strane, ktorá je jej adresátom (ďalej aj “adresát“), prípadne okamihom bezdôvodného odopretia jej prevzatia adresátom a pri doručovaní poštou sa zásielka považuje za doručenú uplynutím siedmeho pracovného dňa nasledujúceho po jej odovzdaní na poštovú prepravu v prípade, ak si adresát zásielku neprevzal v odbernej lehote.
3. Táto zmluva sa môže zmeniť iba dohodou zmluvných strán v písomnej forme.
4. Táto zmluva je vyhotovená v štyroch rovnopisoch s platnosťou originálu v slovenskom jazyku. Každá zmluvná strana obdrží dva rovnopisy.
5. Zmluvné strany berú na vedomie a podpisom tejto zmluvy potvrdzujú, že sú plne oboznámené so skutočnosťou, že predmet tejto zmluvy je poskytovaný v súvislosti s implementáciou operačného programu Integrovaná infraštruktúra a táto zmluva je uzatváraná v súlade so Zmluvou o poskytnutí nenávratného finančného prostriedku č. 050/2020/OPII/VA účinnou od dňa 13.03.2020 k predmetnému projektu uvedenému v Preambule tejto zmluvy.
6. Zmluvné strany vyhlasujú, že majú spôsobilosť na právne úkony v plnom rozsahu, ich prejavy vôle sú dostatočne zrozumiteľné a určité, ich zmluvná voľnosť nebola žiadnym spôsobom obmedzená. Zmluvné strany vyhlasujú, že túto zmluvu neuzatvárali v tiesni, ani v omyle, ani za inak nevýhodných podmienok, zmluvu si prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju prostredníctvom svojich oprávnených zástupcov podpísali.

|  |  |  |  |  |  |
| --- | --- | --- | --- | --- | --- |
| V .................. dňa ............................... | | | | V Bratislave dňa ............................... | |
| Advokát: | | Klient: | |
|  | |  | | | |
|  | |  | | | |
|  | |  | | | |
|  | |  | | | |
|  | |  | | | |
|  | |  | | | |
| ............................................................. | | .............................................................. | | | |
| meno a priezvisko  funkcia  **Obchodné meno** | | RNDr. Eduard Haluška, CSc.  predseda predstavenstva  **SFÉRA, a.s.** | | | |

Príloha č. 1 k zmluve

ŠPECIFIKÁCIA PREDMETU ZMLUVY A VÝKAZ POLOŽIEK

Špecifikácia predmetu zmluvy

1. Na účely Zmluvy o poskytnutí právnych služieb vo veci podania medzinárodnej patentovej prihlášky sa za právne služby považujú právne služby v zmysle § 1, ods. 2 zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov („zákon o advokácii“), služby v oblasti práva duševného vlastníctva v predpokladanom rozsahu:
2. **Všeobecné úkony právnej služby podľa § 13a Vyhlášky č. 655/2004 Z. z. o odmenách a náhradách advokátov za poskytovanie právnych služieb, v znení neskorších predpisov.**
3. **Osobitné úkony právnej služby v oblasti duševného vlastníctva (priemyselného vlastníctva) po dohode s klientom:**
   1. prevzatie a príprava právneho zastúpenia vrátane prvej porady s klientom vo veci konania pred Svetovou organizáciou duševného vlastníctva (ďalej aj „WIPO“) resp. Úradom priemyselného vlastníctva SR (ďalej aj „ÚPV SR“), a pred inými orgánmi v konaní týkajúceho sa podania medzinárodnej patentovej prihlášky v zmysle § 3 písm. g) Zákona č. 435/2001 Z. z. Zákon o patentoch, dodatkových ochranných osvedčeniach a o zmene a doplnení niektorých zákonov (patentový zákon) na základe Zmluvy o patentovej spolupráci (ďalej len „PCT“),
   2. ďalšia porada alebo rokovanie s klientom vo veci podania medzinárodnej patentovej prihlášky,
   3. zatriedenie podľa medzinárodného patentového triedenia (MPT),
   4. spracovanie opisu a nárokov na ochranu vynálezu, resp. kontrola a revízia opisu a nárokov, spracovaných klientom,
   5. spísanie medzinárodnej patentovej prihlášky a príslušných príloh,
   6. úkony spojené so samotným podaním medzinárodnej patentovej prihlášky,
   7. podanie medzinárodnej patentovej prihlášky.
4. Neoddeliteľnou súčasťou predmetu zákazky sú **hotové výdavky, ktorých vynaloženie sa predpokladá v súvislosti s poskytovaním právnych služieb** v zmysle § 16 ods. 1 vyhlášky Ministerstva spravodlivosti Slovenskej republiky č. 655/2004 Z. z. o odmenách a náhradách advokátov v rozsahu:
5. úradné (správne) poplatky za podanie medzinárodnej prihlášky (WIPO),
6. náklady spojené s prekladom dokumentov do angličtiny,
7. cestovné, telekomunikačné a poštovné výdavky advokáta spojené s poskytovaním služieb podľa článku 1 tejto zmluvy,
8. všetky náklady a výdavky spojené s prípravou, spracovaním a podaním medzinárodnej prihlášky (WIPO).
9. **Osobitné podmienky (pokyny klienta) ku poskytovaniu právnych služieb:**
10. predmetom patentovej prihlášky bude vynález, implementovaný počítačom,
11. patentová prihláška bude podaná podľa Zmluvy o patentovej spolupráci (PCT) v anglickom jazyku,
12. patentová prihláška bude podaná na Úrade priemyselného vlastníctva Slovenskej republiky so sídlom: Švermova 43, 974 04 Banská Bystrica, Slovenská republika, IČO: 30810787.
13. patentová prihláška bude podaná preukázateľným spôsobom.

Výkaz položiek

|  |  |  |  |  |
| --- | --- | --- | --- | --- |
| **Názov položky** | **Jednotková cena v EUR bez DPH** | **Merná jednotka**  **(„MJ“)** | **Počet MJ** | **Celková cena v EUR bez DPH** |
| Príprava medzinárodnej prihlášky podľa § 3 písm. g) Zákona č. 435/2001 Z. z. Zákon o patentoch, dodatkových ochranných osvedčeniach a o zmene a doplnení niektorých zákonov (patentový zákon), úkony spojené so samotným podaním prihlášky; úradné poplatky za podanie prihlášky (WIPO); náklady na preklad dokumentov do angličtiny (rozsah do 50 strán). |  | ks | 1 |  |
| **Celková cena za dodanie predmetu zákazky v EUR bez DPH** |  |  |  |  |
| DPH ( .....%)\* |  |  |  |  |
| Celková cena za dodanie predmetu zákazky v EUR vrátane DPH |  |  |  |  |

Príloha č. 2 k zmluve

**ZOZNAM SUBDODÁVATEĽOV**

**Advokátska kancelária/advokát:**

**Obchodné meno:**

**Adresa spoločnosti:**

**IČO:**

Dolu podpísaný Advokát týmto čestne vyhlasujem, že na realizácii predmetu Zmluvy o poskytovaní právnych služieb vo veci podania medzinárodnej patentovej prihlášky, zaobstaranej Klientom ako zákazka, na ktorú sa nevzťahuje Zákon o verejnom obstarávaní, na ktorú bude uplatnená výnimka podľa § 1 ods. 15 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov,

sa nebudú podieľať subdodávatelia a celý predmet uskutočníme vlastnými kapacitami.

sa budú podieľať nasledovní subdodávatelia:

|  |  |  |  |  |  |
| --- | --- | --- | --- | --- | --- |
| **P. č.** | **Obchodné meno a sídlo subdodávateľa** | **IČO** | **Údaje o osobe oprávnenej konať za subdodávateľa[[1]](#footnote-1)** | **Predmet subdodávky** | **Podiel subdodávky z celého predmetu plnenia v %** |
| 1 |  |  |  |  |  |
| 2 |  |  |  |  |  |
| 3 |  |  |  |  |  |

***Poznámka:*** *v prípade potreby je možné počet riadkov zvýšiť.*

|  |  |
| --- | --- |
| V .................. dňa ............................... | ............................................................. |
|  | meno a priezvisko  funkcia  **Obchodné meno[[2]](#footnote-2)** |

1. Meno a priezvisko, adresa pobytu, dátum narodenia [↑](#footnote-ref-1)
2. V prípade skupiny dodávateľov podpis každého člena skupiny dodávateľov alebo osoby oprávnenej konať za každého člena skupiny dodávateľov [↑](#footnote-ref-2)